میرسل

میرسل () 2017ء میں جاری ہونے والی ایک بھارتی تمل فلم ہے۔ اس فلم کے ہدایت کار اور شریک مصنف اٹلی کمار ہیں اور مصنف کے وی وجیندرا پرساد ہیں۔ اس فلم کے ستارے وجے، سامنتھا اکنینی، کاجل اگروال، نتیا مینن اور ایس جے سوریا ہیں۔ اس فلم کی موسیقی اے آر رحمان نے سنبھالی۔ یہ فلم دانندال اسٹوڈیو لیمیٹڈ کی پروڈیوس کی گئی 100ویں فلم ہے، جو 18 اکتوبر 2017ء کو جاری کی گئی۔

اس فلم کے تیلگو ورژن کا نام ادی رندی ہے، جو 9 نومبر 2017ء کو جاری کیا گیا۔ اس فلم میں وجے پہلی بار تین کرداروں میں نظر آئے۔ یہ فلم 251₹ کروڑ کماتے ہوئے وجے کے فنی سفر کی دوسری سے زیادہ کمائی کرنے والی فلم ہے جبکہ یہ ساتویں سب سے زیادہ پیسے کمانے والی تمل فلم ہے۔ یہ فلم گولڈمائن ٹیلی فلمز کی طرف سے ہندی میں ڈب کی جائے گی۔ ایچ جی سی انٹرٹینمنٹ اس فلم کو چین کو جاری کرے گی۔ یہ پہلی تمل فلم ہے جو چین میں جاری ہونے جارہی ہے۔

 کہانی 
ایک ایمبولینس ڈرائیور، ایک دوائی بیچنے والا، ایک ہسپتال ایچ آر اور ایک سرجن اچانک اغواہ ہو جاتے ہیں۔ رتناویل (ستیہ راج) ایک پولیس افسر، جسے اس واقعہ کی تفتیش کی ذمہ داری دی جاتی ہے، ایک مجرم (وجے) کو گرفتار کرتا ہے۔ تفتیش ہونے پر مجرم اپنی کہانی سناتا ہے۔ مارن (وجے)، جو 5₹ روپے ڈاکٹر کے نام سے جانا جاتے ہے (کیونکہ وہ اپنے ہر علاج کا معاوضہ 5₹ روپے لیتا ہے)، ایک میڈیکل سمینار کے لیے اپنے باپ وڈی وو (وڈی ویلو) کے ساتھ پیرس جاتا ہے۔ سمینار کے بعد مارن، ارجن زچاریا (ہریش پرڈی) سے ملتا ہے، جو چینائی میں ایک ڈاکٹر ہے۔ ارجن، مارن کو اپنے ساتھ شامل ہونے اور کرپشن کرنے کی دعوت دیتا ہے، پر مارن ٹھکرا دیتا ہے، دوسری طرف مارن کو ارجن کی معاون (اسسٹینٹ) انو پلوی (کاجل اگروال) سے پیار ہوجاتا ہے۔ مارن، انو کو بتاتا ہے کہ وہ جادوگر ہے اور انو کو اپنے جادوئی شو میں آنے کی دعوت دیتا ہے۔ جہاں وہ ارجن کے ساتھ ایک جادوئی تماشا کرتے وقت اسے مار دیتا ہے (واضح رہے، انو پلوی سے پیار کرنے والا، اس کو شو میں دعوت دینا والا اور ارجن کو مارنے والا شخص مارن نہیں ہوتا یہ بات کہانی میں آگے چل کر پتہ لگے)۔ ارجن کی موت کی وجہ سے اس کا دوست ڈینیل اروکیرج (ایس جے سوریا) چونک جاتا ہے۔ واپس چینائی پہنچنے پر مارن کو تارا (سامنتھا اکنینی) سے پیار ہوجاتا ہے۔

ایک رکشہ ڈرائیور (کالی وینکٹ) کی بیٹی کا حادثہ ہوجاتا ہے۔ ہسپتال کا عملہ رکشہ ڈرائیور اور اس کی بیوی سے بدنظمی کرتے ہیں۔ صحیح علاج نہ ہونے کی وجہ سے رکشہ ڈرائیور کی بیٹی مر جاتی ہے، اس کی وجہ سے رکشہ ڈرائیور کی بیوی خودکشی کرلیتی ہے۔ اس واقعے کے پیچھے کے لوگ مارے جاتے ہیں۔

ڈینیل، ارجن کے قاتل، مارن کے اوپر شک کرتا ہے اور اس کے ساتھی مارن کو پکڑ لیتے ہیں پر ویٹری (وجے) جو ہوبہو مارن جیسا دکھتا ہے، مارن کو بچا لیتا ہے۔ کہانی ختم کرنے کے بعد وہ مجرم اپنے آپ کو ویٹری بتاتا ہے جو مارن (واضح رہے مارن، ویٹری کے بارے میں نہیں جانتا) کے ساتھ پیرس گیا تھا اور جو انو پلوی سے پیار کرتا ہے اور جس نے ارجن کو مارا۔ اس کے بعد ویٹری، رتناویل کو دھوکا دے کر بھاگ جاتا ہے۔ اس کے بعد ویٹری، انو پلوی کے پاس جاتا ہے اور اسے ساری کہانی سناتا ہے کہ کیوں اس نے ارجن کو مارا۔

دوسری طرف پہلے حملے میں ناکام ہونے والا ڈینیل ایک بار پھر مارن کی ماں (کووائی سرالہ) اور تارا کو اغواہ کرکے مارن کو دھمکی دیتا ہے۔ مارن ان چیزوں سے پریشان ہوجاتا ہے کہ ویٹری کون ہے؟ اور ڈینیل نے اسے کیوں دھمکی دی؟ مارن اپنے باپ پر شک کرتا ہے، کیونکہ اس نے اپنے باپ کو ویٹری کے ساتھ دیکھا تھا جب ویٹری نے اسے بچایا تھا (واضح رہے کہ مارن کا باپ ویٹری کے بارے میں سب کچھ جانتا ہے اور ارجن کو مارنے میں اس نے ویٹری کا ساتھ دیا تھا)۔

مارن اپنے باپ کا پیچھا کرتے کرتے ایک جگہ پر پہنچتا ہے، وہاں اسے ویٹری ملتا ہے۔ مارن، ویٹری سے لڑنے لگ جاتا ہے کہ وہ کون ہے؟ پھر وڈی وو، مارن کو کہانی سناتا ہے کہ ویٹری اور اس کا کیا تعلق ہے۔ 1979ء میں ویٹری مارن (وجے) جو ایک پنجابی لڑکی ایشوریا (نتیا مینن) سے شادی کرتا ہے۔ وہ اپنے شیرخوار بچے(مارن) کے ساتھ اپنے گاؤں آتا ہے۔ ویٹری مارن گاؤں کا لاڈلا ہوتا ہے اور وہ گاؤں پر آنے والی ہر مصیبت کو ختم کر دیتا ہے۔ جب ایک تہوار کے موقع پر گاؤں میں ایک حادثہ ہوتا ہے اور ہسپتال نہ ہونے کی وجہ سے کئی بچے مر جاتے ہیں، تو ویٹری مارن گاؤں میں ہسپتال تعمیر کرواتا ہے۔ ہسپتال کے چیف ڈاکٹرز ڈینیل اور اس کا ساتھی ارجن ہوتے ہیں اور اس کی ملکیت بھی ان کے نام کردی جاتی ہے۔ ہسپتال اپنے مفت علاج کی وجہ سے مشہور ہو جاتا ہے پر ڈینیل اور ارجن بہت لالچی ہوتے ہیں۔ جب ایشوریا اور ویٹری مارن کا دوسرا بچہ (ویٹری) پیدا ہونے والا ہوتا ہے تو وہ ایشوریا کو مار دیتے ہیں اور اس کے بچے کو پھینک دیتے ہیں۔ ویٹری مارن یہ جان جاتا ہے اور ڈینیل کو مارنے کی کوشش کرتا ہے پر ڈینیل اور اس کے ساتھی اسے مار دیتا ہے۔ اس لڑائی کے بیچ میں مارن کے سر پر بوتل لگنے کی وجہ سے وہ سب کچھ بھول جاتا ہے، وڈی وو مارن کو بچالیتا ہے اور دوسری طرف سلیم غوث (سنگلی مروگن)، نومولود ویٹری کو بچالیتا ہے اور اسے جادو سکھاتا ہے۔

جیسے ہی وڈی وو اپنی بات ختم کرتا ہے پولیس آجاتی ہے۔ پولیس ویٹری کو گرفتار کر لیتی ہے۔ پھر ڈینیل، ویٹری سے ملنے جیل جاتا ہے، پھر اسے پتہ چلتا ہے کہ جیل میں ویٹری نہیں مارن گیا تھا (جب پولیس وہاں پر پہنچی تو مارن اور ویٹری نے اپنے کپڑے تبدیل کرلیے تھے)۔ دوسری طرف ڈینیل کے آدمی، ویٹری کو مارنے جاتے ہیں یہ سمجھ کرکے کہ وہ مارن ہے، ویٹری ان کو مار دیتا ہیں۔ پھر ڈینیل، ویٹری کے پاس جاتا ہے اور ویٹری اس کو مارنے لگ جاتا ہے۔ دوسری طرف مارن جسے ویٹری سمجھ کر عدالت لے جایا جارہا ہوتا ہے پر ڈینیل کے آدمی اسے اس جگہ لے آتے ہیں جہاں ارجن اور ویٹری موجود ہوتے ہیں۔ ویٹری ان سے لڑتے لڑتے زخمی ہوجاتا ہے پھر مارن ان سے لڑتا ہے۔ پھر دونوں بھائی ڈینیل کو مار دیتے ہیں۔

ویٹری کو ڈینیل اور باقی کرپٹ ڈاکٹرز کو مارنے کے جرم میں جیل ہو جاتی ہے۔ جیل جانے سے پہلے ویٹری یہ بات واضح کردیتا ہے کہ وہ کرپٹ ڈاکٹرز کا سفایہ کرتا رہے گا۔ جیل میں، ویٹری ٹی وی میں ایک نیوز دیکھتا ہے، جس میں ایک لڑکی صحیح علاج نہ ہونے کہ وجہ سے مرجاتی ہے۔ آخر میں، مارن کو صحت کے شعبے میں ایک اچھی نوکری مل جاتی ہے۔

 تیاری 
تصغیر| گڈانسک، پولینڈ (جو فلم میں پیرس کے طور پر دکھایا گیا)
وجے کی فلم تھیری جس کے ہدایت کار اٹلی کمار تھے، کے بعد وجے نے ایک بار پھر ستمبر 2016ء میں اٹلی کمار کے ساتھ سائن کیا۔ وجے کی بھیروا فلم کی اشاعت کے بعد میرسل کی شوٹنگ جاری ہوئی۔ کے وی وجیندر پرساد جنھوں نے باہوبلی: آغاز، باہوبلی 2: انجام اور بجرنگی بھائی جان جیسی مشہور فلموں کی کہانی لکھی، اس فلم کی کہانی بھی انھوں نے لکھی۔ اس فلم میں وجے نے جادوگر کے کردار کے لیے مشہور جادوگروں سے جادو سیکھا۔ فلم کی مرکزی اداکاراؤں کے لیے نتیا مینن، سامنتھا اکنینی اور کاجل اگروال کو چنا گیا۔ فلم کے میوزک کمپوزر اے آر رحمان ہیں جبکہ سنیما گرافی جی کے وشنو نے سنبھالی۔Kumar, Karthik (20 مارچ 2017) No thalapathi title for Ilayathalapathy Vijay’s film with Sri Thenandal Films!۔ Hindustan Times۔ Retrieved on 4 اکتوبر 2017.Vjiay: Vijay, Vadivelu team up for a cop act۔ Times of India (16 جنوری 2017)۔ Retrieved on 4 اکتوبر 2017. ایس جے سوریا فلم میں ولن کا کردار نبھا رہے ہیں۔ رجیندرن، ستیہ راج اور وڈی ویلو کو معاون اداکاروں کے طور پر چنا گیا۔

فلم کی شوٹنگ جمہوریہ مقدونیہ، پولینڈ، چینائی، جیسلمیر، راجستھان اور آندھرا پردیش میں ہوئی۔ Zwiastun hinduskiego filmu, a tam.۔۔ Stadion w Gdańsku, Poznań i lotnisko im. Wałęsy۔ Kultura.gazeta.pl (27 ستمبر 2017)۔ Retrieved on 2017-10-04. Obiekt G2A Arena planem indyjskiego filmu: Zobacz zwiastun [WIDEO] – rzeszow.eskainfo.pl۔ Rzeszow.eska.pl. Retrieved on 4 اکتوبر 2017.

 کردار 
 وجے تین کرداروں میں بطور
 ویٹری مارن (تیلگو ورژن میں وجے بھارگو)
 ڈاکٹر مارن (تیلگو ورژن میں ڈاکٹر بھارگو)
 جادوگر ویٹری (تیلگو ورژن میں جادوگر وجے)
 کاجل اگروال بطور انو پلوی، ویٹری کی سہیلی
 سامنتھا اکنینی بطور تارا، مارن کی سہیلی
 نتیا مینن بطور ایشوریا ویٹری مارن، ویٹری مارن کی بیوی
 وڈی ویلو بطور وڈی وو، ویٹری مارن کا بھائی اور مارن کا سوتیلا باپ
 ایس جے سوریا بطور ڈینیل اروکیرج، ایک کرپٹ ڈاکٹر
 ستیہ راج بطور رتناویل، ایک پولیس افسر
 کووائی سرالا بطور سرالا، مارن کی سوتیلی ماں
 رجیندرن بطور وزیر صحت
 ستین بطور مانیا، ایک پولیس افسر
 مشا گوشل بطور تارا کی دوست
 شیلجا پریا بطور تارا کی ماں
 ہریش پرڈی بطور ارجن زچاریا، ایک ڈاکٹر اور ڈینیل کا ساتھی
 سنگلی مروگن بطور سلہم غوث، ایک جادوگر
 کالی وینکٹ بطور ایک رکشہ ڈرائیور

 اشاعت اور تنازع 
فلم کا پوسٹر اور عنوان 21 جون، 2017ء کو جاری ہوا۔Vijay on Twitter: "#Mersal https://t.co/WXC052cGY9%22۔ Twitter.com (21 جون 2017)۔ Retrieved on 2017-10-04. اس کے 3 ماہ بعد 21 ستمبر، 2017ء کو فلم کا پہلا ٹیزر جاری کیا گیا۔ فلم 18 اکتوبر، 2017ء کو دنیا بھر میں ریلیز ہوئی۔ اس فلم کو شائقین نے بہت پسند کیا۔ فلم کی ریلیز کے بعد فلم کا لنک کئی ڈاکٹرز نے ویب سائٹس پر اپلوڈ کر دیا تا کہ اس فلم کو نقصان ہو، اس کی وجہ یہ تھی کہ یہ فلم کرپٹ ڈاکٹرز کے کارناموں پر مبنی ہے۔ فلم میں کچھ ایسے منظر تھے جو ٹیکس کا طنز کر رہے تھے جس کی وجہ سے بھارتی وزیر اعظم نریندر مودی اور بھارتیہ جنتا پارٹی نے اس کے خلاف مظاہرہ کیا، ان منظروں کو بعد میں فلم سے ہٹا دیا گیا۔ فلم کے ٹی وی براڈکاسٹ حقوق جولائی، 2017ء میں زی تمل کو 30₹ کروڑ میں بیچے گئے،  اور فلم کا ٹی وی پریمیئر 14 جنوری، 2018ء کو پونگل کے تہوار کے موقع پر ہوا۔

 باکس آفس 
فلم نے اپنی ریلیز کے پہلے ہفتے میں پوری دنیا میں 170₹ کروڑ کمائے۔ فلم نے ریلیز کے بارہوے دن 200₹ کروڑ کمالئے تھے۔ جن میں 130₹ کروڑ بھارت میں اور باقی 70₹ کروڑ ملائیشیا، سری لنکا، امریکا اور برطانیہ میں کمائے۔ فلم نے کل 251₹ کروڑ روپے کمائے، تمل ناڈو میں 120₹ کروڑ، کیرلا میں 16₹ کروڑ، کرناٹک میں 13₹ کروڑ اور 15₹ باقی بھارت میں، کل 164₹ کروڑ بھارت میں اور 77₹ کروڑ پوری دنیا میں کمائے۔

فلم کو ماہرین اور شائقینوں نے اچھے تجزیئے دیے، یہ فلم وجے کے فنی سفر کی دوسری سے زیادہ پیسے کمانے والی فلم بنی۔

 گانوں کی فہرست 
میرسل فلم کے گانوں کی تعداد 4 ہے۔ ان گانوں نے یوٹیوب پر ریلیز ہونے کے دس دن تک 10 کروڑ ویوز حاصل کیے تھے۔ یہ تمل فلم کے لیے ایک ریکارڈ ہے۔ ان گانوں کی کل لمبائی 19 منٹ 8 سیکنڈ ہے۔ ان سب گانوں کو ویویک نے لکھا۔ اس فلم کی البم کو اے آر رحمان نے کمپوز کیا۔Vijay on Twitter: "#MersalMusic on 20th Aug https://t.co/qMhI9NAFIJ%22۔ Twitter.com (21 جولائی 2017)۔ Retrieved on 2017-10-04.Vijay's Mersal audio launch to happen on اگست 20th 2017۔ Behindwoods.com. Retrieved on 4 اکتوبر 2017.Shreya Ghoshal and Kailash Kher recorded a melody song for Vijay's Mersal۔ Behindwoods.com (29 جولائی 2017)۔ Retrieved on 2017-10-04.Sri Thenandal Films on Twitter: "#Mersal #FirstSingleAnnouncement @actorvijay @Atlee_dir @arrahman @SonyMusicSouth https://t.co/X6p09w9v7t%22۔ Twitter.com (8 اگست 2017)۔ Retrieved on 2017-10-04.Actor Vijay – ⁠⁠⁠⁠⁠#MersalMelody #NEETHANAE !!۔ Facebook. Retrieved on 4 اکتوبر 2017.
 گانا بول گلوکار لمبائی "ماچو" ویویک سڈ سری رام، شویتا موہن 4:35 "میرسل اڑسن" ویویک جی وی پرکاش، نریش ایر، شرنیا سرینیواس، وشواپرساد 4:16 "نیتھانے" ویویک اے آر رحمان، شریا گوشل 4:29 "عالپوران تھمیژان" ویویک کیلاش کھیر، ستیہ پرکاش، دیپک، پوجا ویڈیانتھ 5:48 کل لمبائی 19:08

 اعزازات اور نامزدگیاں 

تقریبتاریخزمرہنامزدگیاںنتیجہحوالہ اناڈا وکٹن سنیما اعزازات 10 جنوری، 2018 اچھا اداکار وجے   اچھا موسیقی ہدایتکار اے آر رحمان  اچھی پلے بیک گلوکارہ شریا گوشل "نیتھانے" کے لیے  اچھا/اچھی کپڑے ڈیزائنر نیراجا کونا، ارچا مہتا، کومل شاہانی، پلوی سنگھ، جیالکشمی سندریسن  اچھی فلم (Talk of the Town) میرسل  اڈیسن اعزازات 26 جنوری، 2018ء اچھا ہدایتکار اٹلی   اچھا منفی اداکار ایس جے سوریا  اچھا پلے بیک گلوکار ستھیاپرکاش "عالپوران تھمیژان" کے لیے  اچھا مصنف(گانے کا) ویویک  اچھا چیریوگرافر شوبی  اچھا سنیماگرافر جی کے وشنو  اچھا آرٹ ہدایتکار ٹی موتھوراج  فلم فیئر اعزازات - جنوب 16 جون، 2018 اچھا ہدایتکار اٹلی   اچھا اداکار وجے  اچھا ساتھی اداکار ایس جے سوریا  اچھی ساتھی اداکارہ نتیا مینن  اچھا موسیقی ہدایتکار اے آر رحمان  اچھا پلے بیک گلوکار اے آر رحمان  سڈ سریرام  اچھی پلے بیک گلوکارہ شویتا موہن "ماچو" کے لیے  شریا گوشل "نیتھانے" کے لیے  اچھا مصنف (گانے کا) ویویک "عالپوران تھمیژان" کے لیے  ویویک "نیتھانے" کے لیے  نیشنل فلم اعزازات انگلستان 28 مارچ، 2018ء اچھی بین الاقوامی فلم ایچ مرالی، این راماسمے، ہیما رکمنی   اچھا ساتھی کردار وجے  ناروے تمل فلم فیسٹول اعزازات 26 جنوری، 2018ء اچھا مصنف (گانے کا) ویویک   اچھی پلے بیک گلوکارہ شریا گوشل "نیتھانے" کے لیے  ٹیکوفیس اعزازات 19 فروری، 2018ء اچھی فلم ایچ مرالی، این راماسمے، ہیما رکمنی   اچھا اداکار وجے  اچھا ہدایتکار اٹلی  اچھا منفی اداکار ایس جے سوریا  اچھا پلے بیک گلوکار ستیہ پرکاش "عالپوران تھمیژان" کے لیے  اچھی پلے بیک گلوکارہ پوجا ویڈیانتھ "عالپوران تھمیژان" کے لیے  اچھا مصنف (گانے کا) ویویک  اچھا چیریوگرافر شوبی  اچھا سنیماگرافر جی کے وشنو  اچھا آرٹ ہدایتکار ٹی موتھوراج  وجے اعزازات 3 جون، 2018ء اچھا ڈائیلاگ اٹلی، ایس رامنا گریوسن   اچھا پلے بیک گلوکار اے آر رحمان "نیتھانے" کے لیے  اچھی پلے بیک گلوکارہ شریا گوشل "نیتھانے" کے لیے  اچھا مصنف (گانے کا) ویویک "عالپوران تھمیژان" کے لیے  اچھا سنیماگرافر جی کے وشنو  پسندیدہ فلم ایچ مرالی، این راماسمے، ہیما رکمنی  پسندیدہ ہدایتکار اٹلی  پسندیدہ گانا عالپوران تھمیژان  جنوبی ہند بین الاقوامی فلم اعزازات 14 تا 15 ستمبر، 2018ء اچھی فلم ایچ مرالی، این راماسمے، ہیما رکمنی   اچھا ہدایت کار اٹلی  اچھا اداکار وجے  اچھی اداکارہ نتیا مینن  اچھا منفی کردار ایس جے سوریا  اچھا موسیقی ہدایتکار اے آر رحمان  اچھا مصنف (گانے کا) ویویک "عالپوران تھمیژان" کے لیے  اچھا پس پردہ گلوکار اے آر رحمان "نیتھانے" کے لیے  سڈ سریرام "ماچو" کے لیے  اچھی پس پردہ گلوکارہ شریا گوشل "نیتھانے" کے لیے  اچھا مزاحیہ اداکار یوگی بابو  اچھا سنیماگرافر جی کے وشنو 

 مزید دیکھیے 
 سرکار
 وجے کی فلمیں

 بیرونی روابط 


 حوالہ جات 

زمرہ:1970ء میں سیٹ فلمیں
زمرہ:2010ء کی دہائی کی تمل زبان کی فلمیں
زمرہ:2017ء کی فلمیں
زمرہ:آندھرا پردیش میں عکس بند فلمیں
زمرہ:انتقام سے متعلق بھارتی فلمیں
زمرہ:بھارتی ایکشن تھرلر فلمیں
زمرہ:بھارتی ایکشن فلمیں
زمرہ:بھارتی فلمیں
زمرہ:پنجاب، بھارت میں ہونے والے واقعات پر فلمیں
زمرہ:پولینڈ میں عکس بند فلمیں
زمرہ:پیرس میں سیٹ فلمیں
زمرہ:پیرس میں عکس بند فلمیں
زمرہ:تمل زبان کی فلمیں
زمرہ:تمل ناڈو میں ہونے والے واقعات پر فلمیں
زمرہ:چنائی میں ہونے والے واقعات پرفلمیں
زمرہ:چینائی میں عکس بند فلمیں
زمرہ:راجستھان میں عکس بند فلمیں
زمرہ:کمپیوٹر سے تخلیق شدہ تصاویر پر مبنی فلمیں
زمرہ:مدورائی میں فلم سیٹ
زمرہ:مصالحہ فلمیں
زمرہ:مدورائی میں ہونے والے واقعات پر فلمیں
زمرہ:بھارتی فلموں میں جڑواں افراد
زمرہ:حمل کی بھارتی فلمیں
زمرہ:اے آر رحمان کی مرتب کردہ موسیقی پر مشتمل فلمیں
زمرہ:ہسپتالوں میں سیٹ فلمیں
زمرہ:بھارتی غیر خطی بیانیہ فلمیں